НАРЕДБА
ЗА УСЛОВИЯТА И РЕДА ЗА ФИНАНСОВО ПОДПОМАГАНЕ НА СПОРТНИТЕ МЕРОПРИЯТИЯ, 
ВКЛЮЧЕНИ В КАЛЕНДАРА НА ОБЩИНА БУРГАС

Приета с решение на Общински съвет - Бургас, по т.3,  
Протокол № 34/28.11.2017 г., отменена с решение на Общински съвет - Бургас, по т.33,  Протокол № 6/28.01.2020 г.

Раздел I.
Общи положения

Чл.1. Тази наредба определя условията и реда за финансово подпомагане на мероприятия – състезания и прояви, включени в Спортния календар на Община Бургас и организирани от спортни организации, развиващи спортна дейност на територията на общината. 
Чл.2. Община Бургас в изпълнение на Спортния календар, подпомага финансово, със средства от общинския бюджет, одобрените мероприятия за всяка календарна година.


Раздел ІI.
Спортен календар

Чл.3. (1) Спортни мероприятия, които се финансират и подпомагат от Община Бургас за съответната година, се включват в спортен календар.
(2) Спортният календар на Община Бургас се съставя въз основа на внесени предложения от спортни организации - спортни клубове, спортни федерации и национални спортни организации, по реда на Раздел IV.
Чл.4. (1) В Спортния календар могат да се включат до две мероприятия на спортна организация с различен ранг на проявата (градска; част от национална инициатива, подкрепена от Министерството на младежта и спорта; международна; традиционна; световно/ европейско първенство), като партньор на Община Бургас в организирането и провеждането им са спортни организации по чл. 3, ал. 2, развиващи вида спорт, за който е съответното мероприятие.
 (2) Община Бургас си запазва правото през календарната година да включва в спортния календар прояви, които са традиционни за Община Бургас, както и прояви, които ще организира самостоятелно. 


Раздел III.
Условия за финансово подпомагане

Чл. 5. Право на финансово подпомагане имат спортни организации по чл. 10 от Закона за физическото възпитание и спорта, които имат одобрени мероприятия, включени в Спортния календар на община Бургас и отговарят на следните изисквания:
1. регистрирани са като юридически лица с нестопанска цел за осъществяване на общественополезна дейност по Закона за юридическите лица с нестопанска цел;
2. нямат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата и към Община Бургас, установени с акт на компетентен орган, съгласно законодателството, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
3. не са в производство по несъстоятелност или ликвидация или не са обявени в несъстоятелност.


Раздел ІV.
Ред за кандидатстване за финансово подпомагане на спортни организации за организиране и провеждане на мероприятия от Спортния календар

Чл. 6. Спортните организации, кандидатстващи за финансово подпомагане от Община Бургас за организиране и провеждане на спортно мероприятие, входират в деловодството на Община Бургас, до Кмета на Община Бургас, в срок до 30-ти ноември на предходната година, следните документи:
1. информация за спортното мероприятие (Приложение № 1 „Предложение за организиране и провеждане на спортно мероприятие по чл. 6, т. 1“), което задължително да е включено в календара на съответната федерация, ведно с разчет за разходване на искания размер на финансовото подпомагане. (Приложение № 2 „Финансов план“);
2. декларация за обстоятелствата по чл. 27, т.1 от наредбата;
3. декларация за наличието на финансиране от Министерството на младежта и спорта  или съответната спортна федерация;
4. декларация от ръководството на спортната организация относно обстоятелства за наличието или липсата на събиране на такси и/или дарения от участниците или от законните им представители при провеждането на спортното мероприятие, както и дали се предвижда спонсорство;
5.  регламент за провеждане на спортното мероприятие.
Чл. 7. (1) Предложението по чл.6, т.1 се разглежда от Комисия в състав от 5 члена, от които 2-ма общински съветника, избрани на заседание на Общински съвет – Бургас и 3-ма служители от общинска администрация, определени със Заповед на Кмета на Община Бургас. Комисията предлага в срок до 15-ти декември на съответната година с мотивиран доклад до Кмета спортните мероприятия за включване в Спортния календар, както и сумите за финансовото им подпомагане, съгласно спецификата на спорта (олимпийски/неолимпийски), вида на състезанието, брой участници, времетраене и място на провеждане на спортното мероприятие.
(2) Спортният календар се одобрява от Кмета на Община Бургас, въз основа на мотивирания доклад.
(3) Началникът на отдел „Спорт, превенции и младежки дейности“  (СПМД) към Дирекция „Социални дейности, здравеопазване и спорт“ (СДЗС) при Община Бургас писмено уведомява спортните клубове за включването на мероприятията в спортния календар, като посочва и размера на определените средства, които ще бъдат предоставени от Община Бургас. Уведомяване се извършва и до спортните клубове, чиито заявления не са одобрени. 
		(4) Одобрените и включени в Спортния календар мероприятия се представят с приложение към проекта на бюджета на Община Бургас за съответната година и се гласуват от Общински съвет - Бургас с приемането на бюджета. 
Чл. 8. Община Бургас подпомага реализирането на всички спортни мероприятия, включени в Спортния календар, като осигурява безплатно ползване на спортните бази в дните на тяхното провеждане и публично оповестява мероприятията, посредством пресцентъра на общината.


Раздел V.
Размер на финансовото подпомагане
Чл. 9. (1) Община Бургас подпомага финансово, както следва:
1. oрганизиране и провеждане на световни и европейски първенства в град Бургас със сума в размер до 20 000,00 лв. (двадесет хиляди лева);
2. организиране и провеждане на международни турнири или първенства и национални инициативи в град Бургас със сума в размер до 5 000,00 лв. (пет хиляди лева);
           3. организиране и провеждане на градски турнири от бургаски клубове, популяризиращи различните видове спорт в град Бургас със сума в размер до 1 000,00 лв. (хиляда лева).
(2) Община Бургас може да подпомага финансово организиране и провеждане на  световни и европейски първенства на територията на община Бургас над посочения праг по ал.1, т.1, след решение на Общински съвет - Бургас. 


Раздел VI.
Начин на разходване на финансовото подпомагане

Чл. 10. Средствата, отпускани за организиране и провеждане на прояви от Спортния календар, могат да бъдат разходвани, както следва за: 
1. храна и нощувка за участници и съдии по време на проявата;
2. кетъринг;
3. ведомост за съдийски хонорари;
4. наем за ползване на съответното съоръжение и/или спортен обект, свързани с проявата;
5. купи, медали, плакети, грамоти, спортни пособия, спортна екипировка;
6. разходи за транспорт, свързани с участие на състезателите в съответното спортно мероприятие;
7. паричен награден фонд;
8. озвучаване, водещ и сценично оформление, свързани с официална церемония по откриване и закриване на съответната спортна проява и цветя;
9. медицинско обслужване, охрана, техническо и санитарно обслужване;
10. други специфични разходи, пряко свързани със спортната проява.
Чл. 11. Разходите за  храна и нощувка за участници и съдии по време на мероприятията, кетъринг, паричен награден фонд, водещ и сценично оформление, свързани с официална церемония по откриване и закриване на съответната спортна проява и цветя могат да се поемат от Община Бургас, съобразени с предходни отчети на съответните спортни организации, като поеманите разходи са част от разрешения финансов ресурс по чл. 9 от наредбата.
Чл. 12. Община Бургас, по реда на наредбата, не финансира разходи за мероприятия, свързани с:
1. дейността на политически партии и организации, професионални съюзи, кооперации и религиозни организации;
2.  инвестиционна или търговска дейност;
3.  дарения, стипендии или благотворителни дейности;
4.  ремонтна дейност, закупуване на земя, сгради, техника;
5. участие на бургаски спортисти в световни, европейски и балкански първенства;
6. организиране на кръгове от държавни първенства, национални турнири, национални купи, регионални и клубни турнири, за които се заплащат такси за участие.
Чл. 13. Длъжностно лице от отдел СПМД изготвя финансова план-сметка за разходите по чл.11 от наредбата. 
Чл. 14. Спортните организации представят в отдел СПМД план-сметка по образец (Приложение № 3), за разпределяне на разходите, извън посочените в чл. 11 за провеждане на мероприятията.
		Чл. 15. Условията за финансово подпомагане от Община Бургас на спортни мероприятия, взаимните задължения и отговорности, разходването и отчитането на предоставените финансови средства на спортните организации се уреждат с договор, като неразделна част от него е одобрената от ресорния заместник кмет план-сметка на спортната организация (Приложение № 3) и финансовата план-сметка на Община Бургас.     
Чл. 16. Ако планирано в Спортния календар мероприятие не може да бъде проведено, спортната организация своевременно уведомява отдел СПМД с входирането на писмо в деловодството на Община Бургас.


Раздел VII.
Ред за отчитане на получените от спортните организации парични средства. Контрол.

Чл. 17. Спортните организации, които са получили средства от общинския бюджет, отчитат и доказват пред Община Бургас целесъобразността на разходваните средства, съгласно изискванията на Закона за счетоводството и на счетоводните стандарти.
Чл. 18 Спортните организации са длъжни да разходват предоставените им средства от общинския бюджет законосъобразно, при спазване на принципите за икономичност, ефективност и ефикасност.
Чл. 19. В едномесечен срок от датата на приключване на мероприятието, спортната организация, получила финансиране за провеждането му, входира в деловодството на Община Бургас финансов отчет за разходването на отпуснатите средства до директора на дирекция „Бюджет и финанси“ (Приложение № 4). 
Чл. 20. (1) Всички разходно-оправдателни документи трябва да бъдат попълнени съгласно изискванията на чл. 6 от Закона за счетоводството.
(2) При плащане в брой от съответния спортен клуб: задължително всяка фактура трябва да бъде придружена с фискален бон. Фискален бон представен без фактура не се признава за разход.
(3) При плащане по банков път се представя копие от платежно нареждане. Всички разходно-оправдателни документи се предоставят към отчета във вид на копия, като копията на съставените и издадените от спортната организация документи трябва да се заверят „Вярно с оригинала”, подпис и печат на организацията.
(4) Всички разходно-оправдателни документи трябва да са в рамките на продължителността на мероприятието и да отговарят на финансовия план, представен от Спортната организация. Разходи, извършени извън съответния финансов план, не се признават.
Чл. 21. (1) При отчитате на транспортните разходи следва да се прилагат:
1. копие от фактури с посочен маршрут, дата на пътуване, име на превозвача и фискален бон или платежно нареждане;
2. копие от фактури за гориво с фискален бон и приложена обяснителна записка с маршрута, вида на ползваното превозно средство, разходната норма на превозното средство и дата на пътуването, съответстващата на периода на мероприятието;
3. копие от билети за транспорт, с осигурена видимост на поредните им номера, стойността им, фирма на превозвач и при необходимост - обяснителна записка с маршрута и дата на пътуването.
(2) При отчитане на  разходи за наем на помещения и съоръжения се представя копие на сключен договор за наем, като към него:
1. при физическо лице – наемодател, се прилага и двустранно подписана разписка, придружена с разходен касов ордер от спортната организация, платила наема. 
2. при юридическо лице – наемодател, се прилага фактура и платежно нареждане;
Чл. 22. Не се признават за разход фактури за: вода, електрическа енергия, телекомуникационни и копирни услуги, реклама, офис техника и оборудване, разходи свързани с телевизионни права, в които Община Бургас не е страна по договор, както и разходи, нямащи отношение към спортното мероприятие и неотговарящи на съответния финансов план на спортния клуб.
Чл. 23. Контролът върху отчетените от спортните клубове средства се осъществява от дирекциите СДЗС и „Бюджет и финанси“ (БФ) при Община Бургас.
Чл. 24. Длъжностни лица от отдел СПМД, съвместно с експерт - финансист от дирекция СДЗС извършват проверка за законосъобразност и целесъобразност, и изготвят становище
Чл. 25. Отчета и становището към него се предоставя на отдел „Финансово-счетоводни дейности“ към дирекция БФ за последващ контрол и съхранение. 
Чл. 26. При наличие в становището по чл.24 докладвани случаи на незаконосъобразно и нецелесъобразно разходване на предоставените от Община Бургас средства за спортни мероприятия, дирекция БФ извършва последваща проверка и при потвърждение писмено уведомява спортната организация за налагане на санкционна мярка – да възстанови усвоените средства, ведно със законната лихва от датата на получаването им до окончателното им изплащане.
Чл. 27. Не се финансират по настоящата наредба спортни организации, когато:
1. членове на управителните им органи са осъдени с влязла в сила присъда за умишлени престъпления по Глава 5 „Престъпления против собствеността“, Раздели III и IV от наказателния кодекс;
2. са представили документи с невярно съдържание или не са отчели финансови средства за проведено мероприятие, до две години след установяване на нарушението;
3. не са подали заявление в срока по чл.6 от настоящата наредба;
4. не са представили финансов отчет за разходваните средства, ведно с разходно-оправдателни документи, до 1 /един/ месеца след приключването на мероприятието, за следващата календарна година;
5. не използват финансовите средства по предназначение.  

Раздел VIII
Преходни и заключителни разпоредби
§ 1. Наредба се приема на основание чл. 59, ал. 6 във връзка с чл.59, ал. 4 и чл. 4а от Закона за физическото възпитание и спорта.
§ 2. Наредбата е приета с Решение на Общински съвет – Бургас, по т.3 от дневния ред на заседанието, проведено на 28.11.2017 г. (Протокол №34). 
§ 3. Срокът за кандидатстване по чл. 6, т.1 за 2017 г. е до 15-ти декември.
§ 4. Срокът за предлагане на спортни мероприятия за включване в Спортния календар по чл.7, ал.1 за 2017 г. е до 31.12.2017 г.





Председател на Общински съвет Бургас:
				     		
 /Проф. д-р С. Турманова/


 
Секретар на Община Бургас:
    
/Б. Кънчев/





 





















Приложение №1
Към чл.6, т.1


ДО
КМЕТА НА 
ОБЩИНА БУРГАС


ПРЕДЛОЖЕНИЕ ЗА ОРГАНИЗИРАНЕ И ПРОВЕЖДАНЕ НА СПОРТНО МЕРОПРИЯТИЕ 

 От: ________________________________________________________________

Председател на: ______________________________________________________________

Във връзка с организирането и провеждането на спортното мероприятие: ________________________________________________________________________________________________________________________________

ПРИЛАГАМ СЛЕДНИТЕ ДОКУМЕНТИ :

1.  _____________________________________________________________

2. ______________________________________________________________

3. ______________________________________________________________

4. ______________________________________________________________

5. ______________________________________________________________

6. ______________________________________________________________

7. ______________________________________________________________


гр. Бургас								Декларатор: ___________
__________								/подпис и печат/
/дата/


Лице и адрес за контакт: _______________________________________________________




[bookmark: _GoBack]Приложение № 2
Към чл.6, т.1
 
  
От СК/ТД: ________________________________________________________________ 
За мероприятие: ________________________________________________________________ 
Дата на мероприятие /от ... до .../: ________________________________________________
 Място на мероприятието: ________________________________________________________
 Участници /план/  брой отбори: ___________________________________
брой състезатели: _______________________________ 

Финансов план на цялата мероприятие:

_____________________________________________________лв.
 __________________________________________________лв.
_________________________________________ лв.
____________________=___________ лв.
            ____________________=___________ лв.
					
ОБЩО: ________________ лв.									

Председател:     /подпис и печат/






















Приложение № 3
Към чл.14 и чл.15

ФИНАНСОВ ПЛАН НА ОДОБРЕНИТЕ СРЕДСТВА ОТ ОБЩИНА БУРГАС



От организация: ___________________________________________________________________
За мероприятие: ___________________________________________________________________
Дата на мероприятието /от ... до .../: ___________________________________________________
Място на мероприятие: ___________________________________________________________
Участници /план/ 
Очакван брой групи: ___________________________________
Очакван брой участници: _______________________________


Финансов план на одобрените средства от Община Бургас:

_____________________________________________________лв.
 __________________________________________________лв.
_________________________________________ лв.
____________________=___________ лв.
            ____________________=___________ лв.
					
ОБЩО: ________________ лв.									

Моля средствата да бъдат преведени по сметка на Спортен клуб/Сдружение:
______________________________________________________________________
_______________________________________________________________________
Банкова сметка:_________________________________________________________

Председател:     /подпис и печат/










Приложение № 4
Към чл.19

ДО
КМЕТА НА
ОБЩИНА БУРГАС

ОТЧЕТ
/до един месеца след реализиране на спортното мероприятие/


От организация: ___________________________________________________________________
За мероприятие: ___________________________________________________________________
Дата на мероприятието /от ... до .../: ___________________________________________________
Място на мероприятието: ___________________________________________________________
Участници 
брой групи: ___________________________________
брой участници: _______________________________

Приложени отчетни документи:

1. Фактура № ______________________; платежен документ (фискален бон, РКО или платежно нареждане)

2. ________________________________________________________________________

3. ________________________________________________________________________

4. ________________________________________________________________________

5. ________________________________________________________________________

6. ________________________________________________________________________

7. ________________________________________________________________________

Лице и адрес за контакт:
 _______________________________________________________
								                      Председател: _________________                                                                                  /подпис и печат/

Приложение № 5


Д Е К Л А Р А Ц И Я 

от

………………………………………………………………………………….
(име, презиме и фамилия на представляващия кандидатстващата организация)

…………………………………………………………………………………..
(наименование на кандидатстващата организация)


	УВАЖАЕМИ ГОСПОДИН КМЕТЕ,

С настоящата декларирам, че:

1. Предоставената от мен информация относно представляваната от мен  организация, е вярна и пълна.
1. При промяна в обстоятелствата или данните, свързани с представляваната от мен  организация, се задължавам да информирам своевременно Община Бургас.







Дата: ……………….					       ДЕКЛАРАТОР: ……………………
									           /подпис и печат/

									…………………………...
										/име, фамилия/






